อัสแซสซินส์ครีด โร้ก

อัสแซสซินส์ครีด โร้ก เป็นเกมอิงประวัติศาสตร์และแอ็คชั่นผจญภัย ที่พัฒนาโดย ยูบิซอฟท์ โซเฟีย และเผยแพร่โดย ยูบิซอฟท์ โดยกำหนดวางจำหน่ายวันที่ 11 พฤศจิกายน 2014 ที่อเมริกาเหนือ 
และวันที่ 13 พฤศจิกายน 2014 ที่ยุโรปและออสเตรเลีย ซึ่งมีเฉพาะ เพลย์สเตชัน 3 และ เอกซ์บอกซ์ 360 ภาคนี้เป็นชุดที่แปดของซีรีส์อัสแซสซินส์ครีด
เป็นเรื่องราวต่อจากอัสแซสซินส์ครีด 4: แบล็กแฟล็กและมีความเกี่ยวข้องกับ อัสแซสซินส์ครีด 3 และ อัสแซสซินส์ครีด ยูนิตี

เนื้อเรื่องจะอยู่ในช่วงกลางศตวรรษที่ 18 ระหว่างสงครามเจ็ดปี ผู้เล่นจะรับบทเป็น เชย์ แพทริก คอร์แมก (Shay Patrick Cormac) มือสังหารที่แปรพรรคไปอยู่ฝ่ายเทมพลาร์
ซึ่งระบบการบังคับเรือยังคล้ายอัสแซสซินส์ครีด 4: แบล็กแฟล็กและการเล่นแบบมุมมองบุคคลที่สามก็ยังมีอยู่เช่นเดิม

 ระบบการเล่น 
การบังคับเรือจากอัสแซสซินส์ครีด 4: แบล็กแฟล็กจะนำมาใช้ในเกมนี้อีกครั้ง พร้อมกับบังคับเรือลำใหม่ชื่อ มอร์ริแกน เรือมอร์ริแกนมีลักษณะลำเรือที่เพรียวและท้องเรือตื้นกว่าเมื่อเทียบกับเรือ แจ็คดอว์ 
ของเอ็ดเวิร์ด เคนเวย์ ทั้งนี้มอร์ริแกนมาพร้อมกับอาวุธใหม่ๆ อย่างเช่น การปล่อยคราบน้ำมันและจุดระเบิด และความสามารถอื่นๆขณะปะทะกับเรือศัตรู เนื่องจากสภาพแวดล้อมในเกมเป็นแถบอาร์กติก 
ภารกิจที่จะต้องดำน้ำจึงถูกถอดออกไปในมหาสมุทรแอตแลนติกเหนือ เพราะทำให้ผู้เล่นอาจเสียชีวิตจากน้ำที่เย็นจัด

สำหรับการต่อสู้ มีอาวุธใหม่อย่าง air rifle ซึ่งจะช่วยให้ผู้เล่นสามารถจัดการกับศัตรูจากระยะไกลอย่างเงียบๆ และ air rifle สามารถปรับแต่งให้ใช้กระสุนได้หลากหลาย เช่น ประทัด
ผู้เล่นสามารถใช้เครื่องยิงลูกระเบิดที่ยิงออกมาแล้วกระสุนกระจายกลางอากาศหรือบรรจุกระสุนอื่นๆ ศัตรูของภาคนี้จะเป็นฝ่ายมือสังหารซึ่งพวกเขาใช้ทักษะการต่อสู้ได้เหมือนกับผู้เล่น เหล่ามือสังหารอาจซ่อนตัวอยู่ตามพุ่มไม้
แฝงตัวอยู่กับผู้คนหรืออาจกระโดดลงมาจัดการผู้เล่นจากทางอากาศ

แหล่งข้อมูลอื่น


หมวดหมู่:วิดีโอเกมแอ็กชันผจญภัย
หมวดหมู่:อัสแซสซินส์ครีด
หมวดหมู่:วิดีโอเกมโอเพนเวิลด์
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศโปรตุเกส
หมวดหมู่:วิดีโอเกมที่มีฉากในประเทศแคนาดา
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมที่มีฉากในปารีส
หมวดหมู่:วิดีโอเกมที่มีฉากบนเกาะ
หมวดหมู่:วิดีโอเกมที่พัฒนาขึ้นในประเทศอิตาลี
หมวดหมู่:วิดีโอเกมลอบเร้น